 Slovenská spoločnosť farmaceutických laborantov a technikov pre zdravotnícke

 pomôcky, o.z Slovenskej lekárskej spoločnosti, Cukrová 3, 82201 Bratislava

 ---------------------------------------------------------------------------------------------------

**FARMACEUTICKÝ LABORANT OSLAVUJE SVOJ MEDZINÁRODNÝ DEŇ**

**Bratislava, 15.október 2024**

Práve na tento dátum vyšiel tretí utorok v mesiaci október - deň kedy každoročne oslavujú svoj medzinárodný sviatok **farmaceutickí laboranti.**

Povolanie, ktoré nie je tak medializované, ako ostatné zdravotnícke povolania, ale má pevné miesto v rámci regulovaných povolaní.

Farmaceutický laborant zaujíma dôležitú úlohu na všetkých úsekoch lekárenskej starostlivosti, najmä vo verejných a nemocničných lekárňach, v laboratóriách analýzy liečiv, farmakognózie, galenickej farmácie, vo výrobe liekov, či v segmente zdravotníckych pomôcok.

Svoj medzinárodný deň oslavujeme spolu s Európskou asociáciou farmaceutických technikov (EAPT – European Association of Pharmacy Technicianns ) a spoločnými vizuálmi vytvárame reťaz naprieč Európou. Hlavným odkazom tohtoročnej kampane je spokojnosť a hrdosť na toto povolanie, ktoré je súčasťou slovenského zdravotníctva.

Cieľom kampane je pripomenúť odbornej aj laickej verejnosti, že farmaceutický laborant je členom multidisciplinárneho tímu a okrem lekárov, zdravotných sestier, či iných nelekárskych povolaní, patria aj farmaceutickí laboranti k spoľahlivým partnerom v starostlivosti o zdravie pacienta v zmysle kvality a bezpečnosti.

**Kontakt:**

Alena Slezáček Bohúňová, prezident SSFL a TZP, telefón +421 908 934 855, e-mail: ssflatzp@gmail.com

**Slovenská spoločnosť farmaceutických laborantov a technikov pre zdravotnícke pomôcky** ( SSFLaTZP ) vznikla transformáciou zo sekcie farmaceutických laborantov Slovenskej spoločnosti laborantov a asistentov v zdravotníctve. Začiatky siahajú do roku 1969, kedy bola na ustanovujúcom zjazde v Poprade založená Sekcia lekárenských laborantov Slovenskej spoločnosti technických zdravotníckych pracovníkov pri Slovenskej lekárskej spoločnosti. SSFLaTZP  je organizačnou zložkou Slovenskej lekárskej spoločnosti www.sls.sk

Od mája 2024 sme súčasťou medzinárodných štruktúr – Európskej asociácie farmaceutických technikov EAPT (European Association of Pharmacy Technicians ) www.ssflatzp.sk